ફિલ્મના અંત ભાગમાં દર્શાવાયેલો ઉપરોક્ત શ્લોક અભય પર ભાર મૂકે છે. ઈશ્વરને ભય પામીને ભજવાના નથી પરંતુ એને પ્રેમથી પામવાના છે. છેલ્લા દશ્યમાં ગૉડ કાનજીને પેલું કી-ચેઈન પણ પોતાની પાસે ન રાખવાનો આદેશ આપે છે અને તેની પાસેથી તે ફેંકાવી દે છે – આ દ્રશ્ય ચરમસીમા છે. કારણ કે જો એમ ન કર્યું હોત તો એમાંથી વળી પાછો એક નવો સંપ્રદાય બની જાત ! અહીં નવા પંથો ફૂટતા વાર નથી લાગતી ! ધર્મના નામે ધંધો કરનારાઓ પર આ ફિલ્મે જબરજસ્ત લપડાક મારી છે. માત્ર જોવા જેવું નહિ પરંતુ જોઈને સમજવા જેવું અને સમજીને જીવનમાં અમલ કરવા જેવું આ મૂવી છે. સૌએ સપરિવાર જોવું જ રહ્યું. માનવતા તરફનો દિશા નિર્દેશ કરતી આ ફિલ્મ ખરેખર Act of God હોય એવી બની છે !